
PARKOVI

Jer volimo zeleno





JAVNI POZIV NA SAVJETOVANJE S JAVNOŠĆU
Na temelju članka 11. Zakona o pravu na pristup informacijama (Narodne novine, br. 25/13, 85/15 i 69/22), Parkovi d.o.o. upućuju javni poziv na savjetovanje s javnošću u postupku donošenja Odluke o pravilima ponašanja na groblju
Razlog i cilj donošenja akta: 

Donošenje Odluke o pravilima ponašanja na groblju potrebno je radi usklađivanja poslovanja s odredbama novog Zakona o grobljima te Odluke o grobljima Grada Varaždina. Odlukom se na jedinstven i pregledan način uređuju pravila ponašanja na Gradskom groblju u Varaždinu i Groblju u Biškupcu, radno vrijeme groblja, vrijeme održavanja ukopa, uvjeti izvođenja radova i pružanja usluga na groblju te druga pitanja važna za održavanje reda, mira i dostojanstva groblja.

Cilj donošenja Odluke je osigurati jasno propisana pravila ponašanja za korisnike grobnih mjesta, posjetitelje i izvođače radova, zaštititi dostojanstvo pokojnika, očuvati izgled, sigurnost i komunalni red na grobljima te osigurati učinkovito i transparentno upravljanje grobljima kojima upravljaju Parkovi d.o.o.
Nacrt Odluke o pravilima ponašanja na groblju sastavni je dio ovog javnog savjetovanja i dostupan je uz ovu objavu.

Rok za dostavu primjedbi i prijedloga: od 14.07.2026. do 12.08.2026. (30 dana).

Način dostave: putem priloženog obrasca, na e-mail adresu info@parkovi.eu   i/ili poštom na adresu Parkovi d.o.o., Hallerova aleja 8, 42 000 Varaždin.

Kontakt za pitanja vezana uz provedbu savjetovanja: Alenka Klaneček, stručni suradnik za nabavu, projekte i komunikaciju, e-mail: info@parkovi.eu

Napomena: Nakon isteka roka objavit će se Izvješće o provedenom savjetovanju s javnošću, koje sadrži zaprimljene prijedloge i primjedbe te očitovanja s razlozima za njihovo prihvaćanje odnosno neprihvaćanje.

Parkovi d.o.o., Hallerova aleja 8, 42 000 Varaždin

OIB 72672225843. Trgovački sud u Varaždinu. MBS 070005121. Djelatnost 8130.

Temeljni kapital 5.936.400,00 kn / 787.895,68 eura (fiksni tečaj konverzije: 7,53450)
Diretorica: Jelena Sekelj, univ.spec.oec.. Predsjednik Nadzornog odbora: Dražen Jagić, dipl.oec.
Privredna banka Zagreb d.d., IBAN HR0523400091110219944, Zagrebačka banka d.d., IBAN HR2423600001101741846,

Erste&Steiermärkische Bank d.d.,  IBAN HR3424020061101127896.

